ASIYESIKIA LA MKUU HUVUNJIKA GUU. 
Maana busara iliyofichika katika methali hii ni kuwa mtu akikataa kuzingana maonyo na tahadhari za wakuu wake ambao wamekula chumvi si haba, bila shaka hufika siku ambapo atadhurika. Madhara yatakayompata yatatokana na tabia yake ya kupuuza tahadhari za wakuu wake.
Sengo alikuwa kijana mwenye umri wa makamo takriban kumi na nane. Alikuwa amelelewa kwa mapenzi ya dhati kutoka kwa wavyele wake, kwani chochote alichokitaka alikipata bila hata taabu nyingi. Wazazi wake walifanya kadri iwezekanavyo kumkidhi Sengo na maisha mazuri na ya kumfaidi yeye mwenyewe. Sengo mwenyewe alikuwa mwana mzuri nyumbani hata shuleni. Wakubwa kwa wadogo wote walimsifia. 
Wahenga walisema hakuna kizuri kisichokua na doa. Alipokuwa katika kidato cha tatu kwenye shule ya magwiji wa jamii iliyoitwa Tumaini Moyo, alijiunga na kundi la wavulana waliopotoka. Mabarobaro hao walikuwa na tabia potovu na zisizotakikana katika jamii yao ya shule na hata nyumbani Wavulana hao hawakusikia la mwadhini wala la mteka maji msikitini.
Vijana hao walikuwa wakitumia mihadarati kama vile bangi, miraa na uvutaji wa sigara na hata pia unywaji wa pombe shuleni, walimu na wanafunzi walimkanya sana Sengo kutokana na vijana hao Ila Sengo alikuwa mwenye sikio la kufa lisitosikia dawa. Ilifikia wakati hadi mwalimu mkuu aliwaita 
wazazi wake Sengo. Aliwaelezea hao madhara ya mwana wao kuwafuata vijana hao potovu.
Wazazi wake waliyatilia maanani nasaha waliyopewa na mwalimu mkuu. walimwitisha Sengo na kumkalisha chini na wakamwambia. Alianza baba mtu, “Sengo mwanangu, hebu sikiliza . Sisi ni wazazi wako na tunakupenda. Tumeliona jua likichomoza na kutua kabla yako. Tumeona na tumeshuhudia mengi. Tabia zako zitakupeleka pabaya na yafaa ubadilike ili uone mengi.” Ila huyo mwana aliyekuwa akiambiwa alisema kimoyomoyo,"Kwa nini hawa wanaiingilia maisha yangu, hawajui mimi sasa ni mtu mzima ninayeweza kufanya chochote nitakacho. Maisha yangu ni yangu, sitaki kuzuiliwa.” 
Wazazi walipoona kuwa Sengo ni sikio la kufa lisilosikia dawa walimwacha afanye alichotaka. Walionelea wamwache sababu alikuwa akiwapanda kichwani. Lakini walimwoonya kuwa asiyesikia la mkuu huvunjika guu. Wakati huo, Sengo alikuwa ameacha shule na kujiunga na kundi harari lililokuwa likiwapora watu mtaani. 
Siku moja walipangana kwenda kuiba kwenye benki kuu ya Jiji la Tumaini Moyo. Walikuwa na bunduki bandia. Walielekea benki wakiwa na ujasiri wa kupora pesa zote benki. Ila hayo yote hawakujua kwamba siku za mwizi ni arobaini. Walipofika hapo wali wavamia wananchi waliokuwa kwenye benki. Walimpiga risasi askari aliyekuwa akilinda kwenye lango kuu la benki hiyo. Kwani wasilolijua ni kama usiku wa giza. 
Kumbe ndani ya benki hiyo kulikuwa na askari waliokuwa wameletwa ili wapambane na mafisadi hao. Kumbe kwenye genge hilo hatari mlikuwa na askari kanzu wa kisiri. Aliwafahamisha askari wenzake na kujitayarisha na mapema. Waliduwaa na kustahamaki. Jasho yaliwatiririka tiriri kwenye mapaji ya nyuso zao. Walitetemeka na wakajaribu kutoroka ila Sengo aliyekuwa na bahati mbaya, alilengwa risasi ya mguu. Baada ya wiki moja, wote walikuwa wameshtakiwa na kuhukumiwa kifungo cha miaka mitano. Ukweli wa maneno haya ulimchoma zaidi kuliko risasi iliyomfanya akatwe mguu. Kwa kweli asiyesikia la mkuu huvunjika guu.
ya 

Question: Hakuna kizuri kisichokuwa na nini
Answer: Doa